Diari Oficial de la Generalitat Valenciana


Sumari del DOGV 3808, del 04-08-2000 (2000/6146)

RESOLUCIÓ de 14 de juliol de 2000, de la Secretaria General del Consell d'Universitats, per la qual s'assenyala la data en què tindran lloc els sortejos per designar els vocals que integren les comissions que han de jutjar els concursos per a la provisió de vacants dels cossos docents universitaris de la Universitat Miguel Hernández d'Elx.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3808

Data del DOGV
:   04-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6146


Organisme emissor
:   Consell d'Universitats

Tipus de document
:   Resolució

RESOLUCIÓ de 14 de juliol de 2000, de la Secretaria General del Consell d'Universitats, per la qual s'assenyala la data en què tindran lloc els sortejos per designar els vocals que integren les comissions que han de jutjar els concursos per a la provisió de vacants dels cossos docents universitaris de la Universitat Miguel Hernández d'Elx. [2000/X6146]
  
Convocades a provisió les places dels Cossos Docents Universitaris que es llisten en l'annex adjunt, i tot i complint allò que disposa l'article 6 del Reial Decret 1.888/1984, de 26 de setembre (BOE de 26 d'octubre); article 1 del Reial Decret 1.427/1986, de 13 de juny (BOE d'11 de juliol), i article 17, e) del Reial Decret 552/1985, de 2 d'abril (BOE del 27), aquesta Secretaria General ha resolt:
  
Assenyalar la realització dels sortejos corresponents a les places assenyalades en l'esmentat annex, i amb la finalitat de designar els membres de les Comissions que han de ser elegits per aquest procediment, per al dia 27 de setembre de 2000 a les deu hores, i els sortejos es realitzaran pel sistema aprovat per la Comissió Acadèmica del Consell d'Universitats en la sessió de 14 de juliol de 1995, de forma seqüencial, segons l'ordre en què es relacionen en l'annex mencionat.
  
Aquests sortejos tindran lloc al Consell d'Universitats (Ciutat Universitària, sense número, 28492 Madrid).
  
Als efectes prevists en l'article 1 del Reial Decret 1.888/1984, de 26 de setembre, a partir de la data de la present resolució, es publicaran les relacions dels professors que participaran en els sortejos en el Consell d'Universitats.
  
D'aquestes relacions i en el moment del sorteig, se n'exclouran aquells professors que:
  
- Pertanyen a la mateixa Universitat a la qual corresponga la plaça.
  
- Hagen estat designats per formar part de la Comissió titular per la Universitat a la qual corresponga la plaça.
  
- Siguen aspirants i pertanyent a la mateixa àrea de coneixement a la qual corresponga la plaça.
  
Les reclamacions contra les referides relacions se formularan abans del dia 22 de setembre de 2000, adreçades a la Secretària General del Consell d'Universitats (Ciutat Universitari, sense número, 28418 Madrid).
  
En els concursos en els quals no hi haja prou professores del Cos i àrea de coneixement a què corresponga la plaça, s'estarà amb allò previst en l'article 1 del Reial Decret 1.427/1986, de 13 de juny, que modifica el article 6.9 del Reial Decret 1.888/1984, de 26 de setembre.
  
Cosa que us comunique als efectes escaients.
  
Madrid, 14 de juliol de 2000.- El secretari general: Vicente Ortega Castro.
  
ANNEX
  
Universitat Miguel Hernández d'Elx
  
Concursos convocats per Resolució de la Universitat de 23.07.1999 i BOE de 28.08.1999.
  
Concurs núm.: DF559.
  
Núm. de sorteig: 41.164
  
Cos: professors titulars d'universitat.
  
Àrea de coneixement: Química Orgànica
  
President titular: José Luis Serrano Ostariz.